Baba ifures talemmẓt, yeweṣ-yi ad qqimaɣ di ṣeḍeḥ n tebarna alama yuɣal-d. Ḍefraɣ-t s walen alama teruḥ tekkerrust yeččurn d aklan. Qqimɣ arǧiɣ-t aceḥal ddaw yiṭij ad yefsi ddaw-as ula d alddun. Ḍewrn-iyi-d kra yergazen udem-nesn ur yesfraḥ ara yettban ṭlam deg wallen-nesn, qqimen temuqel-n s teẓdirt ɣer wadeg neɣ teɣawsa ur iban d acu-t, tameddit mefaraq-n yal yiwen iruḥ seg tama di tessusmi. Ala imḥeẓlaḍ d idderwicen d yemcumen idyeggran din. Deg yiwet n teswiɛt yiwen issuɣ : Amakar !! imdanen refden iqqaray-nsen tifekkiwin arsent-d am tliwa, walaɣ s wallen-iw arbaɛ n waklan ḍwren-as i yiwen weqcic yettaɛraḍ amek ara yuɣal ɣer deffir, d amakar, neɣan-t deg umkan-is, tugena-nni tewwi fell-i iḍes aceḥal n imalas. Di tlemmast n tajda yeqqim umslux n weqcic-nni di tlemmast n temda n yidamen. Feraws-aɣ, imi d-yekna ɣur-i yiwen wergaz.